rejauldu/bengali-wikipedia huggingface dataset:
উরাওয়া রেড ডায়মন্ডস (, ; সাধারণত উরাওয়া রেডস নামে পরিচিত) হচ্ছে সাইতামা ভিত্তিক একটি জাপানি পেশাদার ফুটবল ক্লাব। এই ক্লাবটি বর্তমানে জাপানের শীর্ষ স্তরের ফুটবল লিগ জে১ লিগে প্রতিযোগিতা করে। এই ক্লাবটি ১৯৫০ সালে প্রতিষ্ঠিত হয়েছে। উরাওয়া রেডস তাদের সকল হোম ম্যাচ সাইতামার সাইতামা স্টেডিয়াম ২০০২-এ আয়োজন করে থাকে; যার ধারণক্ষমতা হচ্ছে ৬৩,৭০০। বর্তমানে এই ক্লাবের ম্যানেজারের দায়িত্ব পালন করছেন স্পেনীয় সাবেক ফুটবল খেলোয়াড় রিকার্দো রদ্রিগেস সুয়ারেস এবং সভাপতির দায়িত্ব পালন করছেন কেইজো ফুচিতা। জাপানি মধ্যমাঠের খেলোয়াড় ইয়ুকি আবে এই ক্লাবের অধিনায়কের দায়িত্ব পালন করছেন।  ঘরোয়া ফুটবলে, উরাওয়া রেডস এপর্যন্ত ২৩টি শিরোপা জয়লাভ করেছে; যার মধ্যে ৪টি জাপান সকার লিগ, ৪টি এম্পেরর'স কাপ এবং ১টি জাপানি সুপার কাপ শিরোপা রয়েছে। অন্যদিকে এশীয় এবং আন্তর্জাতিক প্রতিযোগিতায়, এপর্যন্ত ৩টি শিরোপা জয়লাভ করেছে; যার মধ্যে ২টি এএফসি চ্যাম্পিয়নস লিগ এবং ১টি সুরুগা ব্যাংক চ্যাম্পিয়নশিপ শিরোপা রয়েছে। নোবিহিসা ইয়ামাদা, কেইতা সুজুকি, ইয়ুকি আবে, শিনজো কোরোকি এবং মাসাহিরো ফুকুদার মতো খেলোয়াড়গণ উরাওয়া রেডসের জার্সি গায়ে মাঠ কাঁপিয়েছেন।   তথ্যসূত্র    বহিঃসংযোগ        বিষয়শ্রেণী:১৯৫০-এ প্রতিষ্ঠিত ফুটবল ক্লাব বিষয়শ্রেণী:১৯৫০-এ জাপানে প্রতিষ্ঠিত বিষয়শ্রেণী:এএফসি চ্যাম্পিয়নস লিগ বিজয়ী বিষয়শ্রেণী:জে১ লিগের ক্লাব বিষয়শ্রেণী:জাপানের ফুটবল ক্লাব
ফুসফুসের মূল হল একদল কাঠামো যা প্রতিটি ফুসফুসের হাইলামে  মধ্যস্টিনাম পৃষ্ঠের ঠিক উপরে এবং ফুসফুসের কার্ডিয়াক ছাপের পিছনে উত্থিত হয়। এটা সম্মুখ দিকের(অভ্যন্তরীণ সীমান্ত) তুলনায় পৃষ্ঠদেশের(পশ্চাৎ সীমান্ত) অধিক  নিকটতর । ফুসফুসের মূলটি কতক কাঠামো দ্বারা সংযুক্ত থাকে যা একে হৃৎপিণ্ড এবং শ্বাসনালীতে গঠন করে ।  পাঁজর খাঁচা একটি দুই স্তরপূর্ণ ঝিল্লিময় আবরণী প্লুরা দ্বারা ফুসফুস থেকে বিচ্ছিন্ন। হাইলামটি হলো বৃহৎ ত্রিভুজাকার গহ্বর যেখানে  প্যারাইটাল প্লুরা (পাঁজর খাচাকে  আচ্ছাদিত ) এবং ভিসেরাল  প্লুরা(ফুসফুসকে  আচ্ছাদিত) এর মধ্যে সংযোগ তৈরি হয়,যা মধ্যস্টিনাম এবং প্লুরার গহ্বর এর মধ্যে সংযোগ বিন্দু চিহ্নিত করে।   অবস্থান  ডান ফুসফুসের মূলটি উর্ধ্ব মহাশিরা এবং ডান অলিন্দের কিছু অংশের পিছনে এবং অজাইগস শিরাটির নিচে থাকে। বাম ফুসফুসের এই অংশটি মহাধমনির খিলানের নিচে এবং মহাধমনির অবরোহী অংশের সামনে দিয়ে যায়; ফ্রেনিক স্নায়ু, পেরিকার্ডিয়াকোফ্রেনিক ধমনী এবং শিরা এবং অভ্যন্তরীণ পালমোনারি প্লেক্সাস প্রতিটির সামনে থাকে এবং ভেগাস স্নায়ু এবং বাইরের দিকের পালমোনারি প্লেক্সাসের পিছনে থাকে।   কাঠামো    নিউরোভাসকুলার  মূলটি ব্রঙ্কাস, পালমোনারি ধমনী, ফুসফুসীয় শিরা, শ্বাসনালীর ধমনী এবং শিরা, স্নায়ুর পালমোনারি প্লেক্সাস, লিম্ফ্যাটিক ভ্যাসেল, ব্রঙ্কিয়াল লিম্ফ নোড এবং এরিওলোরার টিস্যু দ্বারা গঠিত হয়, এগুলি সমস্তই প্লুরার প্রতিচ্ছবি দ্বারা আবদ্ধ থাকে । প্রতিটি ফুসফুসের শিকড় রচনা করে প্রধান কাঠামো প্রতিটি দিকের সামনে থেকে পিছনে একইভাবে সাজানো হয়। এর অর্থ হ'ল দুটি পালমোনারি শিরাগুলির উপরের অংশটি পূর্ববর্তীভাবে অবস্থিত, পালমোনারি ধমনীটি মাঝখানে রয়েছে এবং ব্রঙ্কাস এবং ব্রঞ্চিয়াল ভ্যাসেল উত্তরোত্তর অবস্থিত। উভয় পক্ষের বিন্যাসটি অপ্রতিসম ।   ডান দিক: (নিকৃষ্ট থেকে উচ্চতর) এপিটারিয়াল ব্রঙ্কাস, পালমোনারি ধমনি,হাইপারটেরিয়াল ব্রোঙ্কাস এবং নিকৃষ্ট(ইনফিরিয়র)পালমোনারি  শিরা।   বাম দিক:(নিকৃষ্ট থেকে উচ্চতর) পালমোনারি ধমনী,প্রধান ব্রঙ্কাস এবং  নিকৃষ্ট(ইনফিরিয়র)পালমোনারি শিরা।    লিম্ফ্যাটিক  প্রতিটি হিলিয়ামে হিলার ব্রঙ্কোপালমোনারি লিম্ফ নোড থাকে ।   পালমোনারি লিগামেন্ট  ফুসফুসের গোড়ার চারপাশে প্যারাইটাল প্লুরা হিলাম থেকে পালমোনারি লিগামেন্ট নামে একটি ভাঁজে নীচের দিকে প্রসারিত হয়। এর নীচের প্রান্তটি কখনও কখনও নিকৃষ্ট  পালমোনারি লিগামেন্ট হিসাবে পরিচিত। প্রতিটি ফুসফুসের নীচের প্রান্তে, প্লুরাল স্তরগুলি একে অপরের সংস্পর্শে আসে এবং একটি মুক্ত বাঁকা প্রান্তে শেষ হয়। পালমোনারি লিগামেন্টগুলি ফুসফুসের নীচের অংশটি অবস্থানে ধরে রাখে।   অতিরিক্ত চিত্র    তথ্যসূত্র  এই নিবন্ধটি গ্রে এর অ্যানাটমি (১৯১৮) এর ২০ তম সংস্করণ থেকে পাবলিক ডোমেনে টেক্সট অন্তর্ভুক্ত করেছে।   বহিঃসংযোগ    Atlas image: lung_lymph  Atlas image: lung_lymph - "ফুসফুসের মাধ্যমে ট্রান্সভার্স অধ্যায়"  thoraxlesson2  thoraxlesson2   Seer.cancer.gov এ ডায়াগ্রাম (# 21)   বিষয়শ্রেণী:ফুসফুসের শারীরস্থান
আল-হিসবাহ ছিল একটি আরবি ভাষার জিহাদি বার্তা বোর্ড এবং এটিকে "সবচেয়ে বেশি ব্যবহৃত জিহাদি ইন্টারনেট ফোরামগুলির মধ্যে একটি" বলা হয়। ১৭ অক্টোবর ২০০৮ তারিখে, আল কায়েদার পাঁচটি প্রধান ওয়েবসাইটের মধ্যে চারটি ভেঙে ফেলা হয়েছে বলে জানা গেছে এবং আল হেসবাহই একমাত্র প্রধান আল কায়েদা-সংযুক্ত ওয়েবসাইট হয়ে উঠেছে যা এখনও ওয়েবে বিদ্যমান।  ২০০৬ সালের মার্চ মাসে, প্রতিদ্বন্দ্বী জিহাদিস্ট ফোরাম তাজদীদের সদস্যরা সাইটটিকে ইরাকে আল-কায়েদার প্রতিনিধি ইরহাবি ০০৭-এর সুপরিচিত সাইবার-ব্যক্তিত্বকে গ্রেপ্তারে সহায়তা করার অভিযোগে অভিযুক্ত করে। এর ফলে সাইট প্রশাসকরা ২৬শে মার্চ সাইটটি বন্ধ করে দেন, এই বলে যে তারা সাইটের দুই সদস্যের পরিচয় খুঁজে পেয়েছেন যারা প্রকৃত নিরাপত্তা কর্মকর্তা, মুহাম্মদ আল-জুহায়রি এবং মুহাম্মদ তামাল্লাত।  ২০০৬ সালের এপ্রিলে, সাইটটির বিরুদ্ধে সৌদি আরবে ৪০ জন মুজাহিদিনকে গ্রেপ্তারে সহায়তা করার অভিযোগ আনা হয়েছিল, দাবি করা হয়েছিল যে এটি হয় "কঠোরভাবে পর্যবেক্ষণ করা হয়েছিল", অথবা সৌদি নিরাপত্তা বাহিনীর সাথে প্রকৃত সংযোগে কাজ করছিল।  ৪ আগস্ট ২০০৬ তারিখে, সাইটটি আবারও মনোযোগ আকর্ষণ করে যখন এটি আরব উপদ্বীপে একজন ক্রুসেডারকে কীভাবে হত্যা করবেন শীর্ষক একটি বিবৃতি প্রকাশ করে।  ২৯ জুন ২০০৭ তারিখে, সাইটটিতে একটি সতর্কতা পাওয়া যায় যা সম্ভবত ইংল্যান্ডের লন্ডনে ২০০৭ সালের ব্যর্থ গাড়ি বোমা হামলার সাথে সম্পর্কিত।  ২০০৮ সালের ২২ অক্টোবর, সাইটে একটি বার্তায় ২০০৮ সালের মার্কিন যুক্তরাষ্ট্রের নির্বাচনে জন ম্যাককেইনের সমর্থন প্রকাশ করা হয়।   তথ্যসূত্র   বিষয়শ্রেণী:সর্ব-ইসলামবাদ বিষয়শ্রেণী:সুন্নি ইসলামিক ওয়েবসাইট বিষয়শ্রেণী:সালাফি জিহাদিবাদ
ব্যাকল্যাশ একটি পেশাদার কুস্তি প্রতি-দর্শনে-পরিশোধ (পিপিভি) এবং সরাসরি ধারাবাহিক সম্প্রচার অনুষ্ঠান ছিল, যা ওয়ার্ল্ড রেসলিং ফেডারেশন (ডাব্লিউডাব্লিউএফ) প্রযোজনা করেছে।http://www.prowrestlinghistory.com/supercards/usa/wwf/backlash.html#2002 এটি ব্যাকল্যাশ কালানুক্রমিকের অধীনে প্রচারিত তৃতীয় অনুষ্ঠান ছিল। এই অনুষ্ঠানটি ২০০২ সালের ২১শে এপ্রিল তারিখে মার্কিন যুক্তরাষ্ট্রের মিসৌরির ক্যানসাস সিটির কেম্পার এরিনায় অনুষ্ঠিত হয়েছে; যা ১৯৯৯ সালের ওভার দ্য লিমিটের পর এই মাঠে ডাব্লিউডাব্লিউএফের প্রথম অনুষ্ঠান ছিল।  প্রাক-প্রদর্শনে একটিসহ মূল অনুষ্ঠান মিলিয়ে সর্বমোট দশটি ম্যাচ এই অনুষ্ঠানে অনুষ্ঠিত হয়েছে। এই অনুষ্ঠানের সর্বশেষ ম্যাচে হলিউড হাল্ক হোগান আনডিস্পিউটেড ডাব্লিউডাব্লিউএফ চ্যাম্পিয়নশিপ ম্যাচে ট্রিপল এইচকে পরাজিত করেছে। অন্যান্য শীর্ষস্থানীয় ম্যাচে, দি আন্ডারটেকার ডাব্লিউডাব্লিউএফ চ্যাম্পিয়নশিপের ১ নম্বর প্রতিদ্বন্দ্বী নির্ধারণের জন্য আয়োজিত একক ম্যাচে স্টোন কোল্ড স্টিভ অস্টিনকে এবং একক ম্যাচে কার্ট এঙ্গেল এজকে পিনফলের মাধ্যমে পরাজিত করেছে।  কাহিনী এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত ছিল, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল ডাব্লিউডাব্লিউএফের লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউএফের সাপ্তাহিক টেলিভিশন অনুষ্ঠানে প্রদর্শন করা হয়েছে।  পটভূমি ব্যাকল্যাশ হলো ডাব্লিউডাব্লিউই দ্বারা আয়োজিত একটি বার্ষিক সরাসরি অনুষ্ঠান, যা সাধারণত প্রতি বছরের এপ্রিল মাসে অনুষ্ঠিত হয়। "গ্রীষ্মের সবচেয়ে বড় পার্টি" হিসেবে পরিচিত এই অনুষ্ঠানটি ডাব্লিউডাব্লিউই দ্বারা আয়োজিত প্রধান চারটি প্রতি-দর্শনে-পরিশোধ অনুষ্ঠানের (রেসলম্যানিয়া, রয়্যাল রাম্বল এবং সার্ভাইভার সিরিজ) মধ্যে একটি; এবং ২০২১ সাল অনুযায়ী, প্রধান পাঁচটি অনুষ্ঠানের মধ্যে একটি (যেখানে মানি ইন দ্য ব্যাংক অন্তর্ভুক্ত)। এই পাঁচটি প্রধান অনুষ্ঠানের মধ্যে রেসলম্যানিয়ার পর এটি ডাব্লিউডাব্লিউই দ্বারা আয়োজিত দ্বিতীয় বৃহত্তম অনুষ্ঠান। ১৯৮৮ সালের ২৯শে আগস্ট তারিখে প্রথমবারের মতো ব্যাকল্যাশ অনুষ্ঠিত হয়েছে।  ২০০২ সালের এই অনুষ্ঠানটি ব্যাকল্যাশ কালানুক্রমিকের তৃতীয় অনুষ্ঠান ছিল, যা ২১শে এপ্রিল তারিখে মার্কিন যুক্তরাষ্ট্রের মিসৌরির ক্যানসাস সিটির কেম্পার এরিনায় আয়োজন করার জন্য নির্ধারণ করা হয়েছিল। এই অনুষ্ঠানটি ঐতিহ্যগতভাবে প্রতি-দর্শনে-পরিশোধে সম্প্রচার করার পাশাপাশি মার্কিন যুক্তরাষ্ট্রে ধারাবাহিক সম্প্রচার পরিষেবায় সরাসরি সম্প্রচার করা হয়েছে।  তথ্যসূত্র  বহিঃসংযোগ     ২০০২ ব্যাকল্যাশ বিষয়শ্রেণী:এপ্রিল ২০০২-এ মার্কিন যুক্তরাষ্ট্রে ঘটনা বিষয়শ্রেণী:২০০২-এ মিসৌরি বিষয়শ্রেণী:মিসৌরিতে ঘটনা বিষয়শ্রেণী:ক্যানসাস সিটিতে পেশাদার কুস্তি
গণপ্রজাতন্ত্রী চীনের মহাকাশ কর্মসূচি বলতে গণপ্রজাতন্ত্রী চীন সরকার দ্বারা মহাকাশে পরিচালিত কর্মকাণ্ডসমূহকে বোঝায়। চীনা মহাকাশ কর্মসূচটির মূল ১৯৫০-এর দশকে প্রোথিত, যখন নব্য মিত্র সোভিয়েত ইউনিয়নের সাহায্যে চীন তার প্রথম নিক্ষেপী ক্ষেপণাস্ত্র ও রকেট কর্মসূচির বিকাশ শুরু করে। প্রথমে মার্কিন যুক্তরাষ্ট্রের ও পরবর্তীতে (চীন-সোভিয়েত বিচ্ছেদের পরে) সোভিয়েত ইউনিয়নের কাছ থেকে অনুভূত হুমকির প্রত্যুত্তরে এই কর্মসূচিগুলির কাজ হাতে নেওয়া হয়। সোভিয়েত স্পুতনিক ১ ও মার্কিন এক্সপ্লোরার ১ কৃত্রিম উপগ্রহগুলির সফল উৎক্ষেপণের দ্বারা অনুপ্রাণিত হয়ে চীনও ১৯৭০ সালের এপ্রিল মাসে তার প্রথম কৃত্রিম উপগ্রহ তুংফাংহুং ১ দীর্ঘ অভিযাত্রা ১ রকেটের পিঠে করে উৎক্ষেপণ করে এবং ভূ-কক্ষপথে কৃত্রিম উপগ্রহ স্থাপনকারী ৫ম রাষ্ট্রের মর্যাদা অর্জন করে।  চীন বিশ্বের সবচেয়ে সক্রিয় মহাকাশ কর্মসূচিগুলির একটির অধিকারী। দীর্ঘ অভিযাত্রা রকেট পরিবার ও নিজ সীমান্তের অভ্যন্তরে অবস্থিত চারটি মহাকাশ বন্দরের (চিওছুয়ান মহাকাশ বন্দর, থাই-ইউয়েন মহাকাশ বন্দর, শিছাং মহাকাশ বন্দর ও ওয়েনছাং মহাকাশ বন্দর) প্রদানকৃত মহাকাশ উৎক্ষেপণ সক্ষমতার সুবাদে চীন প্রতি বছর সর্বোচ্চ বা দ্বিতীয় সর্বোচ্চ সংখ্যক ভূ-কক্ষপথে উৎক্ষেপণ সম্পন্ন করে থাকে। দেশটি একটি কৃত্রিম উপগ্রহের বহর পরিচালনা করে, যেটি বহুসংখ্যক যোগাযোগ, পথনির্দেশক, দূরানুধাবন ও বৈজ্ঞানিক গবেষণামূলক কৃত্রিম উপগ্রহ নিয়ে গঠিত। চীনের মহাকাশ কর্মকাণ্ডের আওতা নিম্ন ভূ-কক্ষপথ থেকে চাঁদ হয়ে মঙ্গল গ্রহ পর্যন্ত বিস্তৃতি লাভ করেছে। মার্কিন যুক্তরাষ্ট্র ও রাশিয়ার পাশাপাশি চীন স্বাধীনভাবে মানব মহাকাশ যাত্রার সক্ষমতাবিশিষ্ট তিনটি দেশের একটি।  বর্তমানে চীনের পরিচালিত সিংহভাগ মহাকাশ কর্মকাণ্ড ব্যবস্থাপনার দায়িত্বে আছে চীনের জাতীয় মহাকাশ প্রশাসন ও গণমুক্তি বাহিনীর কৌশলগত সহায়তা বাহিনী। শেষোক্তটি চীনের সামরিক বাহিনী তথা গণমুক্তি বাহিনীর মহাকাশচারী বাহিনী ও চীনা গভীর মহাকাশ জালকব্যবস্থাটিকে পরিচালনা করে। প্রধান কর্মসূচিগুলির মধ্যে আছে চীনের মানববাহী মহাকাশ কর্মসূচি, পেইতৌ পথনির্দেশক কৃত্রিম উপগ্রহ ব্যবস্থা , চীনের চন্দ্রানুসন্ধান কর্মসূচি, কাওফেন পর্যবেক্ষণ ও চীনের গ্রহানুসন্ধান কর্মসূচি। সাম্প্রতিক বছরগুলিতে চীন অনেকগুলি অভিযান পরিচালনা করেছে, যার মধ্যে আছে ছাং-ও ৩, ছাং-ও ৪, ছাং-ও ৫, থিয়েনওয়েন-১ ও থিয়েনকুং মহাকাশ কেন্দ্র।  আরও দেখুন    পেইহাং বিশ্ববিদ্যালয়   চীন ও গণবিধ্বংসী অস্ত্র   দুইটি বোমা, একটি কৃত্রিম উপগ্রহ   মহাকাশে চীনা নারী   হারপিন প্রযুক্তি গবেষণা প্রতিষ্ঠান   ফরাসি মহাকাশ কর্মসূচি   থিয়েনকুং মহাকাশ কেন্দ্রে মানব মহাকাশ যাত্রার তালিকা   তথ্যসূত্র   বিষয়শ্রেণী:দেশ অনুযায়ী মহাকাশ কর্মসূচি বিষয়শ্রেণী:গণপ্রজাতন্ত্রী চীনের মহাকাশ কর্মসূচি
ইগর ইউরিয়েভিচ ওমেলিন (, ; জন্ম: ৩০ আগস্ট ১৯৯৫; ইগর ওমেলিন নামে সুপরিচিত) হলেন একজন রুশ পেশাদার ফ্রিস্টাইল স্কিয়ার। তিনি বিভিন্ন আন্তর্জাতিক প্রতিযোগিতায় ফ্রিস্টাইল স্কিইংয়ের স্কি ক্রস বিভাগে রাশিয়ার প্রতিনিধি হিসেবে প্রতিদ্বন্দ্বিতা করে থাকেন।  ওমেলিন রাশিয়ার হয়ে ২০১৮ এবং ২০২২ শীতকালীন অলিম্পিকে অংশগ্রহণ করেছেন।  প্রারম্ভিক জীবন ইগর ইউরিয়েভিচ ওমেলিন ১৯৯৫ সালের ৩০শে আগস্ট তারিখে রাশিয়ার চেলিয়াবিনস্ক অবলাস্টে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন ওমেলিন রাশিয়ার প্রতিনিধি হিসেবে ২০২২ শীতকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।  তিনি ফ্রিস্টাইল স্কিইংয়ে পুরুষদের স্কি ক্রস প্রতিযোগিতায় অংশগ্রহণ করেছিলেন। প্রাথমিক পর্বে তিনি ১:১২.২৮ সময় নিয়ে প্রতিযোগিতাটি সম্পন্ন করে দ্বিতীয় স্থান অধিকার করেছিলেন। অতঃপর তিনি কোয়ার্টার-ফাইনালে অংশগ্রহণ করেছেন, যেখানে তিনি ত্রয়োদশ স্থান অধিকার করেছেন।  তথ্যসূত্র  বহিঃসংযোগ     বিষয়শ্রেণী:১৯৯৫-এ জন্ম বিষয়শ্রেণী:জীবিত ব্যক্তি বিষয়শ্রেণী:রুশ পুরুষ ফ্রিস্টাইল স্কিয়ার বিষয়শ্রেণী:রাশিয়ার অলিম্পিক ফ্রিস্টাইল স্কিয়ার বিষয়শ্রেণী:২০২২ শীতকালীন অলিম্পিকের ফ্রিস্টাইল স্কিয়ার বিষয়শ্রেণী:এফআইএসইউ বিশ্ববিদ্যালয় গেমস রৌপ্যপদক বিজয়ী রুশ বিষয়শ্রেণী:ফ্রিস্টাইল স্কিইংয়ে শীতকালীন বিশ্ববিদ্যালয় গেমস পদক বিজয়ী
জিশান শাহ (জন্ম: ১ অক্টোবর, ১৯৮৭ ব্র্যান্ডবি ) একজন ডেনিশ ক্রিকেটার যিনি ২০০৫ আইসিসি ট্রফিতে ডেনমার্কের হয়ে খেলেছিলেন। ২০১৯ সালের মে মাসে গার্নসিতে অনুষ্ঠিত আইসিসি টি২০ বিশ্বকাপ ইউরোপ বাছাইপর্বের প্রতিযোগিতার আঞ্চলিক ফাইনালের জন্য তাকে ডেনমার্কের দলে স্থান দেওয়া হয়েছিল।  ২০১৯ সালের ১৬ জুন ডেনমার্কের হয়ে জার্সির বিপক্ষে তার টুয়েন্টি২০ আন্তর্জাতিক (টি২০আই) ক্রিকেটের অভিষেক হয়।  আগস্ট ২০১৯ এ, তাকে মালয়েশিয়া ক্রিকেট বিশ্বকাপ চ্যালেঞ্জ লিগ এ টুর্নামেন্টের জন্য ডেনমার্কের দলে অন্তর্ভুক্ত করা হয়েছিল।   তথ্যসূত্র    বহিঃসংযোগ      বিষয়শ্রেণী:ডেনমার্ক টুয়েন্টি২০ আন্তর্জাতিক ক্রিকেটার বিষয়শ্রেণী:ডেনীয় ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৮৭-এ জন্ম
খুলনা রেলওয়ে স্টেশন বা খুলনা স্টেশন হল বাংলাদেশের দক্ষিণ-পশ্চিম অংশে অবস্থির খুলনা বিভাগের প্রধান শহর ও সদর দপ্তর এবং দেশের তৃতীয় বৃহত্তম মহানগর খুলনার প্রধান রেল স্টেশন। রেল স্টেশনটি যশোর শহরের সঙ্গে খুলনা-যশোর রেল লিংকের দ্বারা যুক্ত। খুলনা স্টেশন থেকে বাংলাদেশের বিভিন্ন শহরে রেল চলাচল করে। অতীতে খুলনা রেল স্টেশনের দ্বারা খুলনা শহর তৎকালিন বাংলার বৃহত্তম মহানগর কলকাতার সঙ্গে যুক্ত ছিল। এই স্টেশন থেকে কলকাতার সঙ্গে রেল পরিসেবা ১৯৫৬ সালে বন্ধ হয়ে যায়। স্টেশনটি খুলনা শহরের অন্তঃনগরী রেল পরিসেবা প্রদান করে। এই স্টেশনের ভবনটি ব্রিটিশদের আদলে তৈরি করা।  ইতিহাস খুলনা রেল স্টেশনটি ব্রিটিশ ভারতে নির্মিত হয়েছিল। স্টেশনটি শিয়ালদহ-যশোর-খুলনা রেল পথের প্রান্তীক স্টেশন ছিল। এই রেল পথে বরিশাল এক্সপ্রেস  শিয়ালদহ থেকে  খুলনা পর্যন্ত, ভায়া পেট্রাপোল-বেনাপোল। হয়ে চলাচল করতো। ১৯৫৬ সালে ভারত-পাকিস্থানের যুদ্ধের জন্য রেল চলাচল বন্ধ হয় খুলনা থেকে কলকাতা পর্যন্ত।  তথ্যসূত্র  বিষয়শ্রেণী:খুলনা জেলার রেলওয়ে স্টেশন বিষয়শ্রেণী:১৮৮৪-এ চালু রেলওয়ে স্টেশন
দেহিওয়ালা-মাউন্ট লাভিনিয়া (; ) হলো ২৪৫,৯৭৪ জন-অধ্যুষিত (২০১২) এবং  এলাকা ব্যাপি বিস্তৃত শ্রীলঙ্কার একটি বড় পৌরসভা । এটি কলম্বো পৌর এলাকার দক্ষিণে অবস্থিত এবং কলম্বো থেকে দেহিওয়ালা খাল দ্বারা পৃথক যা ডিএমএমি-এর উত্তর সীমানা গঠন করেছে। বরুপানা রোড পর্যন্ত এর দক্ষিণ সীমানা এবং ওয়েরাস গঙ্গার খাল ও এর পূর্বের কিছু এলাকা (পেপিলিয়ানা, গঙ্গোদাউইলা এবং কোহুওয়ালা) সহ এর পূর্বের সীমানা গঠিত। সাম্প্রতিক বছরগুলোতে এই শহরে দ্রুত শিল্পায়ন ও নগরায়ন হয়েছে এবং এর জনসংখ্যা ব্যাপক বৃদ্ধি পেয়েছে। এখানে শ্রীলঙ্কার জাতীয় প্রাণিবিদ্যা উদ্যানের অবস্থান, যেটি এশিয়ার অন্যতম বৃহত্তম। কলম্বো সাউথ টিচিং হসপিটাল, কালুবোবিলা এবং কলম্বো এয়ারপোর্ট, রাতমালানা এই এলাকার কিছু গুরুত্বপূর্ণ ভূচিহ্ন। দেহিওয়েলা-মাউন্ট লাভিনিয়া এবং শ্রী জয়বর্ধনপুর কোট্টে কলম্বো শহরের দুটি বৃহৎ শহরতলি কেন্দ্র হওয়ায় এই অঞ্চলের (পশ্চিম প্রদেশ) একটি বৃহৎ শহুরে সমষ্টিক হিসেবে কাজ করে। জমির আবাসিক এবং বাণিজ্যিক ব্যবহারের জন্য শহর থেকে অতিরিক্ত প্রক্ষেপনের ফলে এই শহরতলি কেন্দ্রগুলিতে দ্রুত নগরায়ন ঘটছে। কলম্বো পৌরসভার সাথে দেহিওয়েলা-মাউন্ট লাভিনিয়া এবং শ্রী জয়বর্ধনপুর মিলিতভাবে কলম্বো মহানগর অঞ্চলের মূল এলাকার সবচেয়ে নগরায়িত অংশ গঠন করেছে। দেশের দক্ষিণ উপকূল বরাবর বিস্তৃত গালে রোডের মধ্যস্থলে দেহিওয়ালা এবং মাউন্ট লাভিনিয়ার অবস্থান।   ব্যুৎপত্তি  এই এলাকার ইতিহাস সম্পর্কে অনেক গল্প প্রচলিত রয়েছে। এদের মধ্যে একটি হলো "দিয়া ওয়ালা", যার অর্থ একটি গভীর খাদ বা গর্ত ছিলো যা পানিতে পূর্ণ থাকতো। অতীতে এই এলাকাটি পুকুর ও হ্রদে পূর্ণ ছিলো বলে এটি 'দিয়াওয়ালা' (পানিতে পূর্ণ এলাকা) নামে পরিচিত ছিলো, যা পরবর্তীতে দেহিওয়ালা নামে পরিণত হয়েছে। অপর একটি গল্প প্রচলিত আছে যে, এই এলাকায় প্রচুর বাতাবি লেবু গাছ ছিলো, বা, বাতাবি লেবু গাছের বন ছিলো এবং ফলশ্রুতিতে লোকে একে দেহিওয়ালা বলতো। এমনটি কথিত আছে যে, কোট্টের রাজা তার বাতাবি লেবুর প্রয়োজন এই এলাকা থেকে মেটাতেন।   ইতিহাস  পর্তুগিজ ঔপনিবেশিক শক্তির সামুদ্রিক উপনিবেশে পরিণত হওয়ার পূর্বে বর্তমানের পুরো দেহিওয়ালা-মাউন্ট লাভিনিয়া পৌর অঞ্চলটি কোট্টে রাজত্বের অংশ ছিলো। এটি অসংখ্য গ্রামের সমন্বয়ে গঠিত ছিলো; তখন রতমালানা ও দেহিওয়ালার দক্ষিণের এলাকা একত্রে একটি বৃহৎ জলাভূমি ও স্বল্প জন অধ্যুষিত অঞ্চল ছিলো।   ভূগোল  দেহিওয়ালা-মাউন্ট লাভিনিয়া অঞ্চলটি উপকূলীয় সমভূমি এলাকায় অবস্থিত বলে এই অঞ্চলের অধিকাংশ স্থানই সমতল এবং ভেতরের দিকে নামানো। এখানকার একটি উল্লেখযোগ্য বৈশিষ্ট্য হল দুটি প্রধান জলাশয় - ওয়েরাস গঙ্গা (নদী) এবং বলগোদা হ্রদের চারপাশে প্রচুর জলাভূমির অবস্থান। সিক্ত অঞ্চলে অবস্থিত হওয়ায় দেহিওয়ালা -মাউন্ট লেভিনিয়া এলাকায় বার্ষিক গড়ে  বৃষ্টিপাত হয়; যা সাধারণত দক্ষিণ পশ্চিম মৌসুমি বায়ু প্রবাহকালীন এবং মৌসুমি বায়ুর অব্যাহতির সময়কালে ঘটে। দৈনন্দিন গড় তাপমাত্রা  এবং গড় সর্বোচ্চ ৩০.৫ হতে ৩১ °সে এর মধ্যে ও রাত্রিতে সর্বনিম্ন তাপমাত্রা ২৬ °সে হতে ২৭ °সে এর মধ্যে অবস্থান করে।   তথ্যসূত্র    বহিঃসংযোগ   বিষয়শ্রেণী:শ্রীলঙ্কার শহর
মঙ্গলদৈ হলো ভারতের আসামের একটি লোকসভা কেন্দ্র।   বিধানসভা খণ্ডসমূহ  মঙ্গলদৈ লোকসভা কেন্দ্র নিম্নলিখিত বিধানসভা খণ্ডসমূহ নিয়ে গঠিত:  কমলপুর,  রঙিয়া,  নলবাড়ি,  পনেরি,  কলাইগাওঁ,  সিপাঝার,  মঙ্গলদৈ (তফসিলি জাতি),  দলগাঁও  উদালগুড়ি (অনুসূচিত জনজাতি) ও  মাঝবাট।   সংসদ সদস্য   ১৯৬৭: হেম বড়ুয়া, প্রজা সমাজতন্ত্রী দল,  ১৯৭১ : ধনিধর দাস, ভারতীয় জাতীয় কংগ্রেস,  ১৯৭৭: হীরালাল পাটোয়ারী, জনতা পার্টি,  ১৯৮৫: সাইফুদ্দিন আহমেদ, আসাম গণপরিষদ,  ১৯৯১ : প্রবীণ ডেকা, ভারতীয় জাতীয় কংগ্রেস,  ১৯৯৬: বীরেন্দ্র প্রসাদ বৈস্য়, অসম গণপরিষদ,  ১৯৯৮: মাধব রাজবংশী, ভারতীয় জাতীয় কংগ্রেস,  ১৯৯৯: মাধব রাজবংশী, ভারতীয় জাতীয় কংগ্রেস,  ২০০৪: নারায়ণ চন্দ্র বরকাকতি, ভারতীয় জনতা পার্টি,  ২০০৯: রমেন ডেকা, ভারতীয় জনতা পার্টি,  ২০১৪ : রমেন ডেকা, ভারতীয় জনতা পার্টি।   সাধারণ নির্বাচন ২০১৪    আরও দেখুন   লোকসভার কেন্দ্রের তালিকা   তথ্যসূত্র   বিষয়শ্রেণী:দরং জেলা বিষয়শ্রেণী:আসামের লোকসভা কেন্দ্র
শনবিল () ভারতের দক্ষিণ আসামের বৃহত্তম হ্রদগুলোর মধ্যে একটি। মিঠা পানির এই হ্রদটি আসাম রাজ্যের করিমগঞ্জ জেলায় অবস্থিত।  শনবিল এশিয়ার দ্বিতীয় বৃহত্তম জলাভূমি। এই হ্রদটির বৈশিষ্ট্য হল শীতকালে এটি একটি সম্পূর্ণ কৃষি জমিতে পরিণত হয় এবং ধান (বোরো ধান) চাষ করা হয়। শীতের পর মার্চ মাস থেকে ধীরে ধীরে কৃষি জমি জলে ভরে যায় এবং আবার হ্রদে পরিণত হয়।  গভীরতা কম হওয়ার কারণে হ্রদটি বর্ষা মৌসুমে প্লাবিত হয় এবং কাঁকড়া ও কুশিয়ারা নদীর মধ্য দিয়ে বাংলাদেশে প্রবাহিত হয়। হ্রদটি পূর্ব ও পশ্চিম উভয় দিকেই পাহাড়ে ঘেরা। শনবিলের প্রবাহ ও নির্গমন পথ হল মণিপুরে উৎপন্ন সিংলা নদী। শনবিল দক্ষিণ আসামের জেলাসমূহের ভেতরে অন্যতম প্রধান মাছ উৎপাদনকারী স্থান এবং হ্রদটি মাছ ধরার জন্য বিখ্যাত। বর্ষাকালে এই হ্রদটি দেখার সেরা সময়।  বর্ষাকালে হ্রদটি প্লাবিত হয় এবং একটি সুন্দর দৃশ্য দেখায় জলাধারের চারপাশে অবস্থিত হিজল গাছ একটি দর্শনীয় দৃশ্য উপস্থাপন করে এবং এই হিজল গাছগুলো একটি আকর্ষণের কেন্দ্রবিন্দুতে পরিণত হয়েছে।  এছাড়াও, সূর্যোদয় এবং সূর্যাস্তের সময় সূর্যের রশ্মি হ্রদের জলে প্রতিফলিত হয়ে বিভিন্ন উপায়ে একটি রঙিন দৃশ্য তৈরি করে এবং রাতের আকাশের তারাগুলোও হ্রদে প্রতিফলিত হয় এবং রাতে আরও একটি সুন্দর দৃশ্য তৈরি করে।   চিত্রশালা    তথ্যসূত্র    বহিঃসংযোগ     বিষয়শ্রেণী:আসামের হ্রদ বিষয়শ্রেণী:আসামের দর্শনীয় স্থান বিষয়শ্রেণী:করিমগঞ্জ জেলা
সৈয়দ জয়নুল আবেদীন হলেন খাজা মঈনুদ্দিন চিস্তি (খাজা গরীব নেওয়াজ) কর্তৃক প্রতিষ্ঠিত আজমীর শরীফ দরগাহের দিওয়ান (তরীকার প্রধান)।   দরগাহ খাজা সাহেব এ্যাক্ট ১৯৫৫ মোতাবেক তিনি হলেন খাজা গরীব নেওয়াজের উত্তরাধিকারী।  এছাড়াও তিনি আজমীর শরীফের        দরগাহ দিওয়ান,  উত্তরাধিকারী, সাজ্জাদানশীন বা চিস্তিয়া সুফি তরীকার প্রধান,  গদীনশীন, পীর এবং শায়েখুল মাশায়েখ দিওয়ান সৈয়দ জয়নুল আবেদীন আলী খান সাহেব নামে সুপরিচিত।    বংশ  তিনি খাজা মঈনুদ্দিন চিস্তির ২২ তম প্রত্যক্ষ বংশধর। ইন্ডিয়ান এ্যাপেক্স কোটের ঘাষণা মোতাবেক আজমির শরীফ দরগাহে যত নজরানা বা উপটৌকন জমা পড়ে তিনি তার ৫০শাতাংশের হক্বদার।   পরিবার  সৈয়দ জয়নুল আবেদীন হলেন খাজা মঈনুদ্দিন চিশতীর ২২ তম প্রজন্ম / প্রপৌত্র হিসাবে সরাসরি পরিবারের বংশধর, ভারতের সর্বোচ্চ আদালত এবং দরগাহ খাজা সাহেব আইন ১৯৫৫ সালে এর বিধান অনুসারে আইনী কর্তৃপক্ষ।           কার্যক্রম  তিনি সাধারণত সমগ্র ভারত এবং বিশ্বের বিভিন্ন দেশে অবস্থিত মাজার সমূহ   এবং বিবিধ স্থানে জনসাধারণের উদ্দেশ্যে ধর্মীয় ও রাজনৈতিক বিষয়ে প্রকাশ্যে বক্তব্য দিয়ে থাকেন। ভারতের রাজনৈতিক দল শীবসেনার প্রধান উদ্দাভ ত্যাক্কেরায় বলেন, তিনি স্বীয় অবদানের জন্য অবশ্যই ভারত রত্ন পদকে ভূষীত হওয়ার যোগ্য।,  আরও দেখুন   সুফিবাদ  আব্দুল কাদের জিলানী  মইনুদ্দিন চিশতী  ইবনুল আরাবী   তথ্যসূত্র   বিষয়শ্রেণী:সুফিবাদ বিষয়শ্রেণী:ভারতীয় সুফি বিষয়শ্রেণী:চিশতী বিষয়শ্রেণী:ভারতীয় দরগাহ বিষয়শ্রেণী:ভারতের সুফি মাজার
thumb|ভোপালের বিপর্যয়ের ওপর টাইম ম্যাগাজিনের প্রচ্ছদ। ১৯৮৪ সালের ভোপালের বিপর্যয়-কে অনেকেই ইতিহাসের সর্বনিকৃষ্ট শিল্প বিপর্যয় হিসেবে আখ্যা দিয়েছেন।Eckerman (2001)Eckerman (2004).Chouhan et al. (2004). ভারতীয় রাজ্য মধ্য প্রদেশে অবস্থিত ভোপাল শহরের প্রাণকেন্দ্রে অবস্থিত ইউনিয়ন কার্বাইড ইন্ডিয়া লিমিটেড-এর (বর্তমানে এভারেডি ইন্ডাস্ট্রিজ ইন্ডিয়া লিমিটেড নামে পরিচিত) একটি কীটনাশক কারখানা থেকে দুর্ঘটনাবশত ৪০ টন মিথাইল আইসোসায়ানেট (MIC) পরিবেশে ছড়িয়ে পড়ে এই বিপর্যয় ঘটে।    ১৯৮৪ সালের ৩রা ডিসেম্বর ভোরে একটি ট্যাংকে রক্ষিত MIC অতিরিক্ত উত্তপ্ত হয়ে পড়ে এবং বাতাসের চেয়ে ভারী গ্যাস আকারে মাটি ঘেঁষে বের হয়ে আশেপাশের রাস্তাঘাটে ছড়িয়ে পড়ে। এতে তৎক্ষণাৎ হাজার হাজার ঘুমন্ত লোকের মৃত্যু ঘটে। শহরের পরিবহন ব্যবস্থা ভেঙে পড়ে এবং বহু লোক পালাতে গিয়ে পদপিষ্ট হন। ছড়িয়ে পড়া গ্যাসে আরও প্রায় ১৫০,০০০ থেকে ৬০০,০০০ লোক আক্রান্ত হন এবং পরবর্তীতে এদের মধ্যে প্রায় ১৫,০০০ মারা যান।   তথ্যসূত্র   বিষয়শ্রেণী:ভারতের পরিবেশ বিষয়শ্রেণী:রাসায়নিক বিপর্যয় বিষয়শ্রেণী:পরিবেশ বিপর্যয় বিষয়শ্রেণী:স্বাস্থ্য বিপর্যয় বিষয়শ্রেণী:মধ্যপ্রদেশে বিপর্যয় বিষয়শ্রেণী:ভারতে স্বাস্থ্য বিপর্যয় বিষয়শ্রেণী:১৯৮৪-এ ভারতে বিপর্যয় বিষয়শ্রেণী:ভোপালের ইতিহাস
রাম মুখার্জী (১৮ অক্টোবর ১৯৩৩ - ২২ অক্টোবর ২০১৭) ছিলেন একজন ভারতীয় চলচ্চিত্র পরিচালক, প্রযোজক এবং হিন্দি এবং বাংলা চলচ্চিত্রের চিত্রনাট্যকার। তিনি মুম্বাইয়ের ফিল্মালয় স্টুডিওর অন্যতম প্রতিষ্ঠাতা ছিলেন। তিনি দিলীপ কুমার এবং বৈজয়ন্তীমালা অভিনীত তার চলচ্চিত্র হাম হিন্দুস্তানি (১৯৬০) এবং লিডার (১৯৬৪)) এর জন্য সর্বাধিক পরিচিত। তিনি মুখার্জি-সমর্থ পরিবারের অন্তর্ভুক্ত ছিলেন, তাঁর পিতা রবীন্দ্রমোহন মুখার্জি ছিলেন শশধর মুখার্জির বড় ভাই, যিনি ছিলেন ফিল্মালয় স্টুডিওর অন্যতম প্রতিষ্ঠাতা। তার স্ত্রী কৃষ্ণা মুখার্জি একজন প্লেব্যাক গায়ক, তার মেয়ে রানী মুখার্জী বিখ্যাত বলিউড অভিনেত্রী  এবং তার ছেলে পরিচালক রাজা মুখার্জি।রাজা মুখার্জি বিধাতার খেলা (২০০৭) এর মাধ্যমে অভিনয়ে আত্মপ্রকাশ করার আগে কয়েকটি ছবিতে তার বাবাকে সহায়তা করেছিলেন।. তিনি এর আগে, ১৯৯৬ সালে তার মেয়ে রানী মুখার্জির অভিষেক সিনেমা, বিয়ের ফুল পরিচালনা ও প্রযোজনা করেছিলেন, এবং ১৯৯৭ সালে তার হিন্দি ফিল্ম অভিষেক রাজা কি আয়েগি বারাত প্রযোজনা করেন।. রাম মুখার্জি ২২ অক্টোবর ২০১৭-এ তার ৮৪ তম জন্মদিনের চার দিন পর ৮৪ বছর বয়সে মারা যান.  চলচ্চিত্রের তালিকা বছরচলচ্চিত্রভাষাচিত্রনাট্যকারপরিচালকপ্রযোজকঅভিনয়েনোট১৯৬০হাম হিন্দুস্তানিহিন্দিসুনীল দত্ত, আশা পরেখ, হেলেন, জয় মুখার্জী১৯৬৪লিডারদিলীপ কুমার, বৈজয়ন্তীমালা, মতিলাল১৯৬৯সম্বন্ধ১৯৭২এক বার মুস্কুরা দোজয় মুখার্জী, তনুজা, দেব মুখার্জী১৯৯২রক্তলেখাবাংলাচিরঞ্জিত, প্রসেনজিৎ, দেবশ্রী১৯৯৩তোমার রক্তে আমার সোহাগচিরঞ্জিত, তাপস পাল, দেবশ্রী রায়১৯৯৪রক্ত নদীর ধরাচিরঞ্জিত, প্রসেনজিৎ, দেবশ্রী১৯৯৬বিয়ের ফুলপ্রসেনজিৎ চট্টোপাধ্যায়, রানী মুখার্জী, ইন্দ্রাণী হালদার  সূত্র তালিকা  বহিঃসংযোগ        বিষয়শ্রেণী:১৯৩৩-এ জন্ম বিষয়শ্রেণী:২০১৭-এ মৃত্যু বিষয়শ্রেণী:২০শ শতাব্দীর ভারতীয় চলচ্চিত্র পরিচালক বিষয়শ্রেণী:হিন্দি ভাষার চলচ্চিত্র পরিচালক বিষয়শ্রেণী:বাঙালি চলচ্চিত্র পরিচালক বিষয়শ্রেণী:মুম্বইয়ের চলচ্চিত্র পরিচালক বিষয়শ্রেণী:হিন্দি চলচ্চিত্র প্রযোজক
সরকারি সমুদ্র পরিবহন অফিস নৌপরিবহন অধিদপ্তরের অধীন একটি সরকারি প্রতিষ্ঠান। মূলত জাহাজের নাবিকদের ধারাবাহিক নিষ্ক্রিয় সনদ জারি, যোগদান, অবমুক্তি, পদোন্নতি এবং শৃঙ্খলা সংক্রান্ত কার্যক্রম পরিচালনা করে এ প্রতিষ্ঠানটি।   ইতিহাস  ১৯২৩ সালের বাণিজ্যিক নৌ পরিবহন আইনের ৬নং ধারার বিধান মেনে ১৯৪৮ সালে সরকারি সমুদ্র পরিবহন অফিস গঠিত হয়। এছাড়াও অফিসটি বাংলাদেশ মার্চেন্ট শিপিং অধ্যাদেশ, ১৯৮৩,বাংলাদেশ বাণিজ্যিক জাহাজ চলাচল সর্বনিম্ন নিরাপদ নাগরিক সংখ্যা আদেশ, ১৯৯০,বাংলাদেশ সমুদ্র পরিবহন (নাবিক নিয়োগ) বিধিমালা, ২০০১,নাবিক রিক্রুটিং, এজেন্ট লাইসেন্স বিধিমালা, ২০০৫, এবং বাংলাদেশ নৌবাণিজ্যিক জাহাজ অফিসার ও নাবিক প্রশিক্ষণ, সনদায়ন, নিয়োগ, কর্মঘণ্টা এবং ওয়াচকিপিং বিধিমালা, ২০১১ দ্বারা পরিচালিত হয়।   গঠন   ব্যবস্থাপনার কার্যক্রম পরিচালনার জন্য ৪ সদস্যের একটি পরিচালনা পর্ষদ গঠন করা হয়। তাঁরা হলেন:  শিপিং মাস্টার: ১ জন  উপ শিপিং মাস্টার: ১ জন  সহকারী শিপিং মাস্টার: ১ জন  সহকারী হিসাব রক্ষণ অফিসার: ১ জন   আরো দেখুন   নৌপরিবহন মন্ত্রণালয় (বাংলাদেশ)  নৌপরিবহন অধিদপ্তর   তথ্যসূত্র    বিষয়শ্রেণী:বাংলাদেশের সরকারি সংস্থা বিষয়শ্রেণী:চট্টগ্রাম ভিত্তিক সংগঠন বিষয়শ্রেণী:১৯৪৮-এ পূর্ব পাকিস্তানে প্রতিষ্ঠিত বিষয়শ্রেণী:১৯৪৮-এ প্রতিষ্ঠিত সরকারি সংস্থা